Hyderabad, First Published 14, Oct 2018, 2:59 PM IST
Highlights
ఎప్పుడైతే కథానాయకుడు దర్శకుడు ఒక పనిలో ఆత్మీయతతో దగ్గరవుతారో వారి బంధం గురించి అందరూ మాట్లాడుకుంటారు. ప్రస్తుతం ఎన్టీఆర్ త్రివిక్రమ్ గురించి కూడా అందరూ అదే స్థాయిలో చర్చించుకుంటున్నారు. అరవింద సమేత ఘన విజయాన్ని అందుకున్న సందర్బంగా చిత్ర యూనిట్ సక్సెస్ మీట్ ను నిర్వహించింది. 
దర్శకులకు హీరోలకు ఉండే రిలేషన్ ను చుస్తే చాలా ముచ్చటేస్తుంది. ఎప్పుడైతే కథానాయకుడు దర్శకుడు ఒక పనిలో ఆత్మీయతతో దగ్గరవుతారో వారి బంధం గురించి అందరూ మాట్లాడుకుంటారు. ప్రస్తుతం ఎన్టీఆర్ త్రివిక్రమ్ గురించి కూడా అందరూ అదే స్థాయిలో చర్చించుకుంటున్నారు. అరవింద సమేత ఘన విజయాన్ని అందుకున్న సందర్బంగా చిత్ర యూనిట్ సక్సెస్ మీట్ ను నిర్వహించింది. 
అయితే ఈ ఈవెంట్ లో చిత్ర యూనిట్ సభ్యులందరు వారి అనుభవాలను పంచుకున్నారు. ముఖ్యంగా త్రివిక్రమ్ మాటలు మరోసారి అందరిని ఆకట్టుకున్నాయి. అయితే జూనియర్ ఎన్టీఆర్ మాత్రం తన మొత్తం ప్రేమను అదే సమయంలో చూపించాడు. త్రివిక్రమ్ ను ఎంతగా అభిమానిస్తున్నాడో ఆయన మాటలు వింటే ఎవరికైనా అర్ధమవుతుంది. 
ఎన్టీఆర్ మాట్లాడుతూ.. 'పన్నెండేళ్ల నుంచి ఎదురుచూస్తున్న త్రివిక్రమ్ గారితో సినిమా చేయాలని. ఆయన నా మిత్రుడు, ఆత్మీయుడు, శ్రేయోభిలాషి, అన్న, ఆత్మ బంధువు, మా అమ్మకు ఇంకో కొడుకు, నా పిల్లలకు మావయ్య, నా భార్యకు అన్న, నాకు బావ.. ఇలా ఎన్ని బంధాలతో పిలిచినా పలికే ఆత్మీయుడు శ్రీ త్రివిక్రమ్ శ్రీనివాస్. ఆయనతో  ఒక చిత్రం చేయాలి... చేస్తే జీవితాంతం నా గుండె లోతుల్లో ఆ చిత్రం చిరస్థాయిగా మిగిలిపోవాలి. 
రేపొద్దున గర్వంగా నా పిల్లలకి ఈ  చిత్రాన్ని చూపించుకోవాలి. సమాజానికి ఆ చిత్రాన్ని చూపించి.. నేను కూడా గర్వంగా నిలుచునే స్థాయిలో ఉండాలని కోరుకున్న ఆ తరుణం మూడు రోజుల క్రితం రానే వచ్చింది అదే అరవింద సమేత' అంటూ తారక్ మాట్లాడారు. అదే విధంగా చిత్ర విజయం త్రివిక్రమ్ తన ఖాతాలో వేస్తున్నాడని చెబుతూ.. అది తప్పు ఎందుకంటే త్రివిక్రమ్ ను నమ్మేలా చేసింది ఆయన కథే. త్రివిక్రమ్ కలం నుంచి వచ్చిన ఒక అద్భుతమైన విజయం అరవింద సమేత అని ఎన్టీఆర్ తెలియజేశారు.